pythainlp/thai_wikipedia_clean_20230101 huggingface dataset:
ฮิเดโทระ โทโจ = คนที่แข็งแกร่งที่สุดโทโฮชินกิ (กลุ่มนักเรียนที่มีอิทธิพลในโรงเรียนชิยามะ ) มีเซเวิล สเปลที่ไหล่ขวา ภายหลังได้รับการเปิดเผยว่าเป็นแค่รอยสักที่โทโจทำเลียนแบบซาโอโตเมะ เซ็นจูโร่ที่ตนนับถือเท่านั้น อย่างไรก็ตาม โทโจเป็นประเภทนักสู้แต่กำเนิด ความแข็งแกร่งถือว่าอยู่ในระดับสุดยอดและพัฒนาขึ้นไปเรื่อยๆราวกับสัตว์ป่า โทโจมักจะขาดเรียนบ่อยเนื่องจากการทำงานงานนอกเวลาหลายแห่ง หนึ่งในงานของเขาคืองานก่อสร้าง แต่ภายหลังได้ประลองความแกร่งแพ้โองะโดยโองะไม่ได้ใช้พลังปีศาลของหนูเบลสักนิด ทำให้โองะเป็นผู้แข็งแกร่งที่สุดในอิชิยามะ
อลันเดอลอง = เป็นปิศาจขนย้ายข้ามมิติ ที่พาหนูเบลมายังโลกมนุษย์ คอยช่วยเหลือพวกโองะอยู่เป็นระยะๆ พักอยู่ที่บ้านฟุรุอุจิ มีนิสัยประหลาดๆ เหมือนจะชอบฟุรุอิจิแต่ก็มีลูกสาวด้วยเช่นกัน
แองเจอริก้า = ลูกสาวของอลันเดอลอง เป็นปีศาจขนย้ายข้ามมิติด้วยเช่นกัน
ทาคายูกิ ฟุรุอุจิ = เพื่อนสนิทของโองะ เรียนอยู่ในโรงเรียนอิชิยามะเช่นเดียวกันกับโองะ หากแต่ว่าเขาไม่มีท่าทีของนักเลงเลยแม้แต่น้อย และดูเหมือนนักเรียนธรรมดาๆผิดกับนักเรียนคนอื่นๆ ที่ทำตัวหื่นกามเป็นที่สุด มักโดนเข้าใจผิดว่าชอบลาเมีย
ทัตสึยะ ฮิเมะคาว่า = นักเลงที่สามารถซื้อทุกอย่างได้ด้วยเงิน และเป็นผู้ออกคำสั่งให้ลูกน้องไปจับตัวฮิลด้ามา เพื่อเรียกให้โองะมาหา แต่ไม่ว่ายังก็ยังต้องโดนโองะและฮิลด้าจัดการซะเลอะ
ฮาจิเมะ คันซากิ = นักเลงของโรงเรียนอิชิยามะ แต่แรกโองะตั้งใจแต่จะเอาหนูเบลไปให้ แต่พอเห็นนิสัยที่แท้จริงของคันซากิที่ไม่สนใจลูกน้อง ของตัวเองก็โดน โองะต่อยเข้าอย่างจัง ในเนื่องมักมีบทคู่กับปาโกะบ่อยๆ
ทาเคชิ ชิโรยามะ = ลูกน้องของ คันซากิ เป็นคนที่จงรักภักดีต่อ คันซากิมาก มีร่างกายที่ใหญ่โต จนมีฉายาว่า "ยักษ์ชิโรยามะ"
ชินทาโร่ นัตสึเมะ = ลูกน้องของ คันซากิ เหตุที่ติดตามคันซากิเพราะ ว่า มันสนุก สนใจในตัวโองะ ด้วย แต่สุดท้ายตัวเองเก่งกว่าคันซากิซะอีก
ชิโมะคาวะ =นักเลงของโรงเรียนอิชิยามะ เป็นตัวประกอบให้ โองะซัดเล่น มีคำพูดติดปากว่า "Good Night" แต่จริงๆ เค้า ยังเขียนคำว่าGood night
ไม่เป็นเลย มี ฉายาว่า"Goodnight"
อาเบะ = นักเลงของโรงเรียนอิชิยามะ เป็นตัวประกอบให้ โองะ ซัดเล่น มีฉายาว่า "เครื่องจักรสังหารอาเบะ"
จอมราชาปีศาจ (พ่อของหนูเบล) = พ่อที่แท้จริงของเบล ที่ส่งเบลมาที่โลกมนุษย์เพื่อกวาดล้างโลกมนุษย์ ซึ่งเดิมทีท่านจอมราชาปีศาจต้องการที่จะทำลายล้างโลกมนุษย์ด้วยตัวเอง หากแต่ว่าเนื่องจากมีธุระสำคัญมาก จึงส่งเบลมาให้ กวาดล้างโลกมนุษย์แทน แต่นิสัยก็ประหลาดๆเช่นกัน ไม่เคยได้เห็นหน้าของเค้าหน้าของเค้าจึงเป็นปริศนา
โคตะ = น้องชายของอาโออิ คุนิเอดะ เป็นเพื่อนเล่นก็หนูเบลแต่บางทีก็ทะเลาะกับหนูเบลด้วยเช่นกัน
เรดเทล (Red Tail) แก๊งที่แข็งแกร่งที่สุดในคันโตเหนือจากเรื่องเบลเซบับ เด็กพันธุ์นรกสั่งลุย กลุ่มสตรีที่ถูกตั้งขึ้นมาเพื่อปกป้องหญิงสาวจากพวกป่าเถื่อนและมีกฎว่าห้ามมีความสัมพันธ์กับผู้ชายเด็ดขาดซึ่งเป็นสิ่งที่ทำให้เรดเทลรวมเป็นหนึ่งเดียวกันมาได้จนถึงปัจจุบัน
โอกะ มิซากิ (Oga Misaki)
พี่สาวคนสวยของโองะและดูเหมือนจะแข็งแกร่งกว่าน้องชายมาก แต่ที่จริงตัวน้องชายแข็งแกร่งกว่าแต่ตัวน้องชายไม่กล้าทำอะไรพี่สาวตัวเอง มิซากิเป็นหัวหน้ารุ่นที่ 1 ผู้ก่อตั้งแก๊งเรดเทลในตำนานขึ้นและเธอก็รู้ด้วยว่าคุนิเอดะเป็นหัวหน้าของเรดเทล
โฮโจ ริงโกะ (Hojo Ringo)
สาวสวยผู้ได้ฉายาว่า “แม่มด” (The Witch) ริงโกะเป็นหัวหน้าเรดเทลรุ่นที่ 2 ต่อจากมิซากิ เธอนำแก๊งเรดเทลรุ่นสองกลับมายังอิชิยามะโดยมีเป้าหมายบางอย่าง โฮโจ ริงโกะ
คุนิเอดะ อาโออิ (Kunieda Aoi)
หัวหน้าแก๊งรุ่นที่ 3 ผู้ที่สามารถรวบรวมสตรีทั้งหมดของอิชิยามะได้ตั้งแต่อยู่ปี 1 และนำแก๊งเรดเทลยึดครองเขตคันโตเหนือได้สำเร็จ คุนิเอดะออกจากการเป็นหัวหน้าแก๊งเพราะรู้สึกผิดกับกฎเพราะแอบชอบโองะแต่เจ้าตังไม่รู้เลย
โอโมริ เนเนะ (Omori Nene)
สาวหุ่นดีผู้อุทิศตัวเป็นมือขวาให้กับคุนิเอดะ เนเนะต้องเป็นหัวหน้าเรดเทลรุ่นที่ 4 อย่างไม่ทันตั้งตัวเพราะการถอนตัวอย่างกะทันหันของคุนิเอดะ แม้เธอจะพยายามทำให้คุนิเอดะกลับมาเป็นหัวหน้าอีกครั้งแต่เมื่อถึงคราวต้องสู้เธอก็ทำอย่างเต็มที่ มีอาวุธเป็นโซ่
ทานิมูระ จิอากิ (Tanimura Chiaki)
หญิงสาวผู้ไม่พูดพล่ามทำเพลงและไม่ค่อยแสดงความรู้สึกออกทางสีหน้าแต่หากพูดถึงเรื่องเกมส์เธอจะเปลี่ยนไปเป็นคนละคน มีอาวุธเป็นปืนฉีดน้ำ ปืนฉีดน้ำแรงดันสูง 4 กระบอกที่ถูกดัดแปลงมาเป็นพิเศษแม้แต่เหล็กก็ยังตัดได้เป็นอาวุธ
ฮานาซาวะ ยูกะ (Hanazawa Yuka)
สาวเสียงห้าวที่ยังคงมีนิสัยเหมือนเด็กๆ ฮานาซาวะหรือ "ปาโกะ" มักเชื่อคำพูดโอ้อวดของคนอื่นง่ายๆ เธอแอบดูการต่อสู้ของโทโจกับอิซูมะและเชื่อว่าการที่เบฮิมอธถอยกลับไปเป็นเพราะเกรงกลัวคันซากิ มีอาวุธเป็นเข็มในแบบดอกไม้ที่ปักอยู่บนหัว ในเรื่องมักมีบทคู่กับคันซากิบ่อยๆ
อาสึกะ เรียวโกะ (Asuka Ryoko)
สมาชิกเรดเทลที่มีผ้าปิดปากตลอดเวลาจึงยังไม่รู้ใบหน้าที่แท้จริง บุคลิกภายนอกของเรียวโกะดูเป็นคนจริงจัง ไม่ชอบการล้อเล่นและอารมณ์เสียง่าย มีอาวุธเป็นดาบ
อุเมมิยะ คาโอรุ (Uemiya Kaoru)
สมาชิกเรดเทลที่เข้ามามีบทบาทในช่วงหลัง คาโอรุไว้ผมสั้นและมีใบหน้าที่ไร้ซึ่งอารมณ์ส่วนบทบาทของเธอในแก๊งยังน้อยมาก มีอาวุธเป็นดาบ
ซาโอโตเมะ เซนจูโร่ = เป็นผู้ที่ทำสัญญาเหมือนโองะ มาเป็นอาจารย์สอนวิชาการใช้พลังให้โองะด้วย
อิซาเบลล่า, โยด้า, ซาทูรา = 3 สาวรับใช้ของเอ็นโอ โยด้าเป็นคู่แค้นของฮิลด้าด้วย
เฟอกัส = หมอของโลกปีศ่าจ
ลาเมียร์ = ลูกศิษย์ของเฟอกัส ซึ่งเอนโออยากได้ลาเมียร์เป็นเจ้าสาว แฟนไม่เป็นทางการของฟุรุอิจิ
อัคบาบา = ปีศาจที่รูปร่างคล้ายนก ฮิลด้าใช้เป็นพาหนะด้วย
เอเลี่ยนโยเปิ้ล = ปีศาจที่เป็นมิตรที่สุดในโลกปีศาจ
เบเฮมอธ = ผู้ก่อตั้ง 34 เสาหลัก ต่อมาได้ส่งมอบตำแหน่งผุ้นำให้ลูกชายชื่อ บาวาค
หนูเบลมึด = เกิดจากวิทยุโลกปีศาจ สร้างหนูเบลมึดขึ้นมา สามารถเปลี่ยนร่างได้ด้วย
ตอนที่ 1 : เก็บจอมปีศาจได้
ตอนที่ 2 : เริ่มเป็นหัวโจกลูกติด
ตอนที่ 3 : ไม่มีหน้าไหนแข็งแกร่ง กับ ป่าเถื่อนบ้างเร๊อะ?
ตอนที่ 4 : 1 วินาทีก่อนเขื่อนจอมปีศาจจะแตก
ตอนที่ 5 : ไม่มีอะไรที่เงินซื้อไม่ได้
ตอนที่ 6
A-Part : ของเล่นโลกปีศาจมาถึงแล้ว
B-Part : มาเล่นเป็นหมอด้วยกัน
ตอนที่ 7 : จอมปีศาจเปิดตัวที่สวนสาธารณะ
ตอนที่ 8 : พบกันอีกครั้ง
ตอนที่ 9 : ความรักเป็นดั่งเฮอริเคน
ตอนที่ 10 : ได้ลูกศิษย์แล้ว
ตอนที่ 11 : ของที่เงินซื้อไม่ได้ก็มี
ตอนที่ 12 : คืนนี้ไม่ให้นอนนะ
ตอนที่ 13
A-Part : หนูเบล ทดสอบความสามารถ
B-Part : ฮิลด้า กราบเรียนจอมราชาปีศาจ
ตอนที่ 14 : ท่าไม้ตายน่ะ มีไหม?
ตอนที่ 15 : นักเรียนโฉดแปลงโฉมใส่ชุดว่ายน้ำ
ตอนที่ 16 : ยังไงก็เป็นลูกผู้ชายนี่นา
ตอนที่ 18 : ไม่มีอีกแล้วนักเลงพ่อลูกอ่อน
ตอนที่ 19 : คุณหมอมาแล้ว
ตอนที่ 20 : ทุกคนรายงานตัว
ตอนที่ 21 : สุดแกร่งแห่งอิชิยามะคือใครกันแน่?
ตอนที่ 22 : ปลีกวิเวกครับผม
ตอนที่ 23 : เอาจริงดิ
ตอนที่ 24 : กลับมาแล้วเรอะ
ตอนที่ 25 : ภาคเรียนใหม่เริ่มขึ้นแล้ว
ตอนที่ 26 : ขอเรียกว่าลูกพี่จะได้มั้ยครับ
ตอนที่ 27 : จงเรียกฉันว่าสาวน้อยเวทมนตร์
ตอนที่ 28 : มาตรวจร่างกายกันดีกว่า
ตอนที่ 29 : หกอัศวินศักด์สิทธิ์คืออะไรเหรอ?
ตอนที่ 30 : หกอัศวินคือใครบ้างหว่า?
ตอนที่ 31 : ผลตัดสินยังไม่รู้กัน
ตอนที่ 32 : จะเกิดอะไรขึ้นกับเด็กสาวผู้ย้ายมาใหม่?
ตอนที่ 33 : บาดแผลฝังใจในอดีต
ตอนที่ 34 : ป่วนคุณสาวใช้ครับผม
ตอนที่ 35 : ได้เวลาเริ่มการแข่งขันแล้ว
ตอนที่ 36 : ผลแพ้ชนะในที่สุดก็รู้กันสักที
ตอนที่ 37 : ชายคนนั้นเป็นถึงครูเชียวนะ
ตอนที่ 38 : พี่น้องเริ่มทะเลาะกันแล้วครับท่าน
ตอนที่ 39 : คนพี่ขี้แยนี่นา
ตอนที่ 40 : มือสังหารไม่ถือว่าเป็นแขกหรอกนะ
ตอนที่ 41 : วิกฤติขั้นหนักทำยังไงดี
ตอนที่ 42 : ได้เวลาฝึกพิเศษกันแล้ว
ตอนที่ 43 : พี่ชายหายตัวไปอยู่ไหนหว่า?
ตอนที่ 44 : ต้องเก่งขึ้นสถานเดียวเท่านั้น
ตอนที่ 45 : เกมน่ะเล่นวันละชั่วโมงก็พอแล้ว
ตอนที่ 46 : จงลุกไหม้ รวมร่างขั้นสุดยอด
ตอนที่ 47 : ขอโทษที่ให้รอนาน
ตอนที่ 48 : ฉันนี่แหละ พ่อเลี้ยง
ตอนที่ 49 : ตอนพิเศษ ไซอิ๋วฉบับหนูเบล
ตอนที่ 50 : วันนี้ตัวฉันไม่ใช่ตัวฉันนะ
ตอนที่ 51 : เทพสุนัขโคมะมองอยู่นะ
ตอนที่ 52 : และแล้วนักเลงก็ไม่เหลือใครสักคน
ตอนที่ 53 : หนูเบลกับพิชิตครั้งแรก
ตอนที่ 54 : หนูเบลมืดเติบโตขึ้นแล้วนะ
ตอนที่ 55 : รีเจ้นท์หายไปแล้ว!!
ตอนที่ 56 : หักหลังหรอ
ตอนที่ 57 : กินมันจูมั้ย!!
ตอนที่ 58 : โรงเรียนปีศาจเปิดทำการแล้ว!!
ตอนที่ 59 : พวกเราแข็งแกร่งที่สุด
ตอนที่ 60 : จะไม่พูดว่าลาก่อน!! (ตอนจบ) END
การตอบรับของการ์ตูนเรื่องนี้ดีพอควร จนได้นำไปสร้างเป็นอนิเมะ
โซโฟนิสบา อังกิสโซลา
โซโฟนิสบา อังกิสโซลา  (ราว ค.ศ. 1532 - 16 พฤศจิกายน ค.ศ. 1625) เป็นจิตรกรชาวอิตาลีของสมัยฟื้นฟูศิลปวิทยาของคริสต์ศตวรรษที่ 16 และ 17
ตระกูลอังกิสโซลา.
โซโฟนิสบา อังกิสโซลาผู้เกิดที่เมืองเครโมนาในประเทศอิตาลีราว ค.ศ. 1532 เป็นบุตรีคนโตในบรรดาพี่น้องเจ็ดคนที่หกคนเป็นสตรี บิดาของโซโฟนิสบาชื่ออมิลคาเร เป็นสมาชิกของตระกูลขุนนางชั้นรอง ส่วนมารดาบิยังคา พอนโซเนมาจากตระกูลที่มีฐานะดีที่มีเชื้อสายขุนนาง
ตระกูลอังกิสโซลาสี่ชั่วคนมีความสัมพันธ์อย่างแน่นแฟ้นกับประวัติศาสตร์คาร์เธจ และจะตั้งชื่อบุตรหลานตามชื่อฮันนิบาลผู้เป็นขุนพลคาร์เธจผู้มีชื่อเสียง ส่วนชื่อโซโฟนิสบาเป็นชื่อของสตรีคาร์เธจสูงศักดิ์ผู้มีชีวิตอยู่ระหว่างสงครามพิวนิคครั้งที่สอง
อมิลคาเรสนับสนุนให้ความสามารถด้านต่างๆ ของลูกสาวทุกคน พี่น้องสาวสี่คน (เอเลนา, ลูเชีย, ยูโรปา และ อันนา มาเรีย) ต่างก็เป็นจิตรกร แต่โซโฟนิสบาเป็นผู้ที่มีความสามารถเด่นและมีชื่อเสียงกว่าพี่น้องผู้อื่น เอเลนาต่อมาบวชเป็นชีซึ่งทำให้ต้องเลิกเป็นจิตรกร ทั้งยูโรปา และ อันนา มาเรียเลิกเขียนหลังจากสมรส ขณะที่ลูเชีย อังกิสโซลาผู้มีฝีมือดีเสียชีวิตเมื่ออายุได้เพียงราวสามสิบปี น้องสาวมิเนอร์วาเป็นนักเขียนและผู้คงแก่เรียนด้านภาษาละติน น้องชายอัสดรูบาเลศึกษาทางการดนตรีและภาษาละติน
อมิลคาเรสนับสนุนให้บุตรธิดาได้รับการศึกษาที่สมบูรณ์แบบที่รวมทั้งด้านวิจิตรศิลป์ เมื่อโซโฟนิสบาอายุได้สิบสี่ปีบิดาก็ส่งตัวพร้อมกับน้องสาวไปศึกษากับแบร์นาร์ดิโน แคมปิผู้เป็นจิตรกรภาพเหมือนและภาพศาสนาผู้มีฝีมือดีพอสมควรของตระกูลการเขียนแบบลอมบาร์ดผู้มาจากเครโมนาเช่นกัน เมื่อแคมปิย้ายไปยังเมืองอื่น โซโฟนิสบาก็ย้ายไปศึกษากับแบร์นาร์ดิโน กัตตี การฝึกงานการเขียนของโซโฟนิสบากับจิตรกรเป็นการสร้างพื้นฐานสำหรับการยอมรับสตรีเป็นนักเรียนศิลปะต่อมา
โซโฟนิสบาอาจจะศึกษาการเขียนภาพภายใต้กัตตีราวสามปีระหว่าง ค.ศ. 1551 จนถึง ค.ศ. 1553 งานชิ้นสำคัญที่สุดของงานเขียนช่วงแรกคืองานชื่อ “Bernardino Campi Painting Sofonisba Anguissola”  ซึ่งเป็นภาพเหมือนซ้อนที่เขียนภาพครูที่กำลังเขียนภาพของโซโฟนิสบาเอง
ในปี ค.ศ. 1554 เมื่ออายุได้ 22 ปีโซโฟนิสบาก็เดินทางไปยังกรุงโรมที่ไปใช้เวลาในการร่างภาพฉากและผู้คนต่างๆ ขณะที่อยู่ที่โรมโซโฟนิสบาก็ได้มีโอกาสพบไมเคิล แอนเจโลด้วยความช่วยเหลือของจิตรกรอีกผู้หนึ่งผู้รู้จักผลงานของโซโฟนิสบา
เมื่อไมเคิล แอนเจโลขอให้เขียนภาพเด็กร้องไห้ โซโฟนิสบาก็เขียนภาพ “เด็กถูกปูกัด” ส่งไปให้ ซึ่งทำให้ไมเคิล แอนเจโลเห็นความสามารถว่าเป็นผู้มีพรสวรรค์ ต่อมาไมเคิล แอนเจโลก็มอบภาพร่างจากสมุดส่วนตัวให้โซโฟนิสบาวาดโดยใช้ลักษณะการวาดของตนเอง โดยให้คำติชมเมื่อเขียนเสร็จ โซโฟนิสบาจึงได้รับการศึกษาอย่างไม่เป็นทางการจากไมเคิล แอนเจโลอยู่สองปี
นักประวัติศาสตร์ศิลปะจอร์โจ วาซารีกล่าวสรรเสริญว่าโซโฟนิสบาเป็นจิตรกรผู้มีความสามารถมากผู้หนึ่ง
Sofonisba Anguissola
ค่ายสมเด็จพระนารายณ์มหาราช
อาณาจักรปลาทอง
อาณาจักรปลาทอง เป็นหนังสือส่งเสริมการอ่านแนววิทยาศาสตร์ระดับประถมศึกษาที่กรมวิชาการ กระทรวงศึกษาธิการ จัดทำ โดยให้ ถนัดกิจ ปิณินทรีย์ เป็นผู้เขียน เป็นเรื่องราวการผจญภัยของปลาทองพันธุ์สิงห์วุ้นซึ่งมีชื่อว่า "สิงห์" เป็นตัวละครเอก ดำเนินเรื่องตั้งแต่เกิดจนตาย ถนัดกิจ ปิณินทรีย์ เขียนเรื่องนี้จากประสบการณ์จริงในการเลี้ยงปลาทองในวัยเด็กของตนเอง จึงต้องการที่จะถ่ายทอดประสบการณ์ให้เด็ก ๆ ที่คิดจะเลี้ยงปลาทอง รู้จักธรรมชาติของปลาทอง รู้จักวิธีการเลี้ยงดู และปัญหาต่าง ๆ ที่อาจเกิดขึ้นกับปลาที่เลี้ยง ...
มิเชล ซัลกาโด
มิเกล อังเฆล "มิเชล" ซัลกาโด เฟร์นันเดซ  เป็นอดีตนักเตะทีมชาติสเปน เกิดวันที่ 22 ธันวาคม 1975 เริ่มต้นค้าแข้งกับเซลตาบิโก ก่อนจะย้ายสู่เรอัลมาดริด โดยอยู่กับเรอัลมาดริดตั้งแต่ 1999-2009 ลงเล่น 253 ยิงไป 4 ประตู ก่อนจะย้ายไปร่วมทีมแบล็กเบิร์นโรเวอร์ส และยิงประตูแรกกับต้นสังกัดในเกมส์คาร์ลิงคัพ ที่พบ ปีเตอร์บะระยูไนเต็ด ส่วนในนามทีมชาติสเปน ซัลกาโดลงเล่นไป 53 นัดไม่สามารถทำประตูได้ ประเดิมสนามในนามทีมชาติครั้งแรกในเกมที่พบทีมชาติไซปรัส ซึ่งสเปนแพ้ไป 2-3 ในฟุตบอลยูโร 2000 รอบคัดเลือก
รางวัลเมขลา เป็นรางวัลผลงานดีเด่นทางโทรทัศน์ ซึ่งจัดขึ้นโดยสมาคมผู้สื่อข่าวบันเทิงแห่งประเทศไทย ในช่วงปี พ.ศ. 2523 จนถึง พ.ศ. 2547
และได้มีการจัดงานขึ้นอีกครั้งหลังจากหายไป 6 ปี โดยจัดขึ้นในปี 2555 เป็นต้นมา ซึ่งถือเป็นการจัดครั้งที่ 24 และพิจารณาผลงานละครประจำปี พ.ศ. 2554
สมาคมผู้สื่อข่าวบันเทิงแห่งประเทศไทย ได้จัดงานรางวัลเมขลา เพื่อส่งเสริมและเป็นกำลังใจแก่ผู้เกี่ยวข้องในสายงานโทรทัศน์ โดยเริ่มครั้งแรกเมื่อปี พ.ศ. 2523 มี นายนคร วีระประวัติ เป็นนายกสมาคมฯ ส่วนผู้ตั้งชื่อรางวัล "เมขลา" คือ ศ.คุณหญิงจินตนา ยศสุนทร หนึ่งในคณะกรรมการตัดสิน จนถึงครั้งที่ 4 พ.ศ. 2528 กลุ่มคนดังกล่าวได้แยกตัวออกไปตั้งชมรมส่งเสริมโทรทัศน์ เพื่อจัดรางวัลโทรทัศน์ทองคำ สมาคมผู้สื่อข่าวบันเทิงแห่งประเทศไทยจึงได้มีการเปลี่ยนตัวนายกสมาคมเป็น นายชาญ มีศรี ทำให้การจัดรางวัลเมขลายังคงดำเนินเรื่อยมาจนถึงครั้งที่ 23 พ.ศ. 2547
ในปี พ.ศ. 2554 สมาคมผู้สื่อข่าวบันเทิงแห่งประเทศไทย โดยนายชาตรี ศรียาภัย นายกสมาคม ได้รื้อฟื้นการจัดงานรางวัลเมขลาขึ้นมาอีกครั้ง โดยเริ่มจัดเป็นครั้งที่ 24 โดยมีการแบ่งรางวัลออกเป็น 3 ประเภท คือ "รางวัลเมขลา, รางวัลมณีเมขลา" หรือ รางวัลยอดนิยมแห่งปี และ "รางวัลดาวเมขลา" ที่มอบให้กับเหล่าคนบันเทิง และสื่อมวลชนเป็นผู้ตัดสิน นอกจากนี้ยังมอบ "รางวัลเมขลามหานิยมแห่งปี" ที่เปิดโอกาสให้ประชาชนทั่วไปสามารถโหวตให้กับดารานำชาย-หญิง, ผู้กำกับ, พิธีกร และผู้ดำเนินรายการที่ชื่นชอบ เป็นการจัดรางวัลเกียรติยศเป็นรายการแรกของไทย
รางวัลเมขลา ประกอบด้วยรางวัลประเภทต่างๆ ที่เกี่ยวข้องกับวงการโทรทัศน์ ทั้งนี้มิได้เป็นการประกวดรายการโทรทัศน์ แต่เป็นการพิจารณาผลงานทุกรายการในแต่ละปี โดยทำการคัดเลือกเพื่อมอบประกาศเกียรติคุณแก่เจ้าของผลงานทางโทรทัศน์ที่มีคุณภาพ ผ่านการตัดสินรางวัลของคณะกรรมการผู้ทรงคุณวุฒิ นักวิชาการ นักข่าว นักสื่อสารมวลชน โดยยึดแนวการตัดสินมอบรางวัลจากการจัดงาน Emmy Awards ของสหรัฐอเมริกาเป็นส่วนสำคัญ มีพิธีมอบรางวัลเป็นประจำทุกปีในช่วงเดือนมกราคม
เกร็ดน่ารู้
ในที่นี้ จะเป็นผลการตัดสินรางวัลเมขลาทุกครั้งที่จัด
ยิชรี บอม
ยิชรี บอม (; 20 กันยายน ค.ศ. 1900 - ค.ศ. 1944) เป็นนักสัตววิทยาชาวเช็ก
ยิชรี บอม เกิดที่เมืองปราก เมื่อวันที่ 20 กันยายน พ.ศ. 2443 ซึ่งเป็นช่วงเริ่มต้นศตวรรษที่ 20 เขาสนใจธรรมชาติมาตั้งแต่เด็ก ขณะที่ศึกษาเล่าเรียนอยู่ ได้ออกเดินทางไปยังที่ต่าง ๆ หลายแห่ง
สำเร็จการศึกษาระดับปริญญาเอกจาก ในปี พ.ศ. 2471 และได้ออกเดินทางไปยังที่ต่าง ๆ ทั่วโลก
ในปี พ.ศ. 2472 ได้เดินทางมายังชวา อินโดนีเซีย เพื่อร่วมประชุมวิชาการทางด้านปักษีวิทยา  และได้เดินทางมายังประเทศไทยอีกด้วย โดยได้ถ่ายภาพบริเวณจังหวัดสงขลาไว้กว่า 70 ภาพ ภาพถ่ายเหล่านี้มีคุณค่าในการศึกษาประวัติศาสตร์เมืองสงขลาในยุคก่อนสงครามโลกเป็นอย่างยิ่ง
Jiri Baum
ไซโตพลาสซึม
อารมณ์ทางเพศ
อารมณ์ทางเพศ  เป็นความรู้สึกขณะที่ร่างกายมีการตอบสนองต่อสัญชาตญาณในการดำรงเผ่าพันธุ์ของมนุษย์ โดยร่างกายจะทำการสูบฉีดเลือดไปกระตุ้นบริเวณรอบ ๆ อวัยวะเพศ เมื่อร่างกายมีการตอบสนอง เซลล์ประสาทโดยรอบจะส่งผลให้เกิดความต้องการที่จะถูกสัมผัส ทำให้เกิดการร่วมเพศต่อไป
ออร์กาแนล
ออร์กาเนล
ศิรทรงวิทย์ จิรธนาโศภิน หรือชื่อเดิม ทรงวิทย์ จิรโศภิน เป็นอดีตนักแสดงและอดีตพิธีกรรายการโทรทัศน์
ทรงวิทย์เข้าสู่วงการแสดงจากภาพยนตร์รัก-ตลกเรื่อง "รักทะเล้น" ในปี พ.ศ. 2521 ตามด้วย "ปริญญาครึ่งใบ" และ "หมอซ้ง" ทั้งสามเรื่องล้วนแสดงนำคู่กับอำภา ภูษิต กำกับโดย ศุภักษร โดยเฉพาะเรื่องหลังสุดที่รับบทเป็นนายแพทย์ชื่อว่า "ซ้ง" ประสบความสำเร็จจนทำให้ตัวเองเป็นที่รู้จักในชื่อ "หมอซ้ง" จากนั้นได้ทำงานกับเจเอสแอล และได้รับการชักชวนจากบุษบา ดาวเรือง เริ่มงานเป็นพิธีกรรายการ "ตามไปดู" ของแกรมมี่ เอนเตอร์เทนเม้นท์ เป็นรายการแนะนำสถานที่แปลกๆ ทั่วไทย ออกอากาศช่วงเวลาบ่ายวันเสาร์-อาทิตย์ รายการประสบความสำเร็จมีเรตติ้งสูงสุดในเวลานั้น
เขาเคยเป็นผู้บริหารบริษัท แกรมมี่ โซเชี่ยลวิชั่น ในเครือจีเอ็มเอ็ม แกรมมี่ ก่อนจะลาออกเมื่อ พ.ศ. 2541 โดยย้ายไปทำงานที่ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ทำหน้าที่เป็นผู้บริหาร นอกจากนี้ทรงวิทย์ยังเคยเป็นผู้บริหารบริษัท มีเดีย ออฟ มีเดียส์ ผู้ผลิตรายการโทรทัศน์ ปัจจุบันเป็น กรรมการบริษัท เวิร์คอิท จำกัด และกรรมการผู้จัดการ บริษัท เอ็ดดูเทนเม้นท์ จำกัด
ในปี พ.ศ. 2540 ทรงวิทย์มีผลงานการแสดงโดยรับเชิญในเรื่อง "จักรยานสีแดง" นำแสดงโดยปฏิภาณ ปฐวีกานต์ และทาทา ยัง กำกับโดยยุทธนา มุกดาสนิท
ในปี พ.ศ. 2562 ทรงวิทย์มีผลงานการเป็นพิธีกรนำเสนอร้านค้าที่น่าสนใจตามแนวเส้นทางรถไฟฟ้าบีทีเอส
ในรายการสวัสดีบีทีเอส
หมอซ้ง
พอลลา โคล
พอลลา โคล  เกิดเมื่อวันที่ 5 เมษายน ค.ศ. 1968 เป็นนักร้อง-นักแต่งเพลงชาวอเมริกัน มีซิงเกิล "Where Have All the Cowboys Gone" ติดท็อป 10 บนบิลบอร์ดฮอต 100 ในปี 1997 และในปีถัดมาเธอได้รับรางวัลแกรมมี สาขาศิลปินหน้าใหม่ยอดเยี่ยม
รัฐโบลิบาร์
โบลิบาร์  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือ ซิวดัดโบลิบาร์ รัฐโบลิบาร์มีพื้นที่ครอบคลุม 238,000 ตร.กม. และข้อมูลในปี พ.ศ. 2550 มีประชากรอยู่ที่ 1,534,800 คน
โฟกัสภาคใต้
ภาคใต้โฟกัส เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท เอสพี คอร์ป (2020) จำกัด ก่อตั้งเมื่อวันที่ 10 พฤศจิกายน พ.ศ. 2540 มี ภูวสิษฏ์ สุขใส บรรณาธิการผู้พิมพ์ผู้โฆษณา เป็นบรรณาธิการบริหาร ออกวางตลาดทุกวันจันทร์ผ่านเอเย่นต์ ระบบสมาชิกรายปีๆ ละ 1,200 บาท (ในเขตเทศบาลนครหาดใหญ่ มอเตอร์ไซค์ส่งถึงบ้าน/ออฟฟิศ นอกเขตและทั่วประเทศส่งไปรษณีย์) ระบบตลาดกลุ่ม/องค์กร เช่น มหาวิทยาลัย วิทยาลัยชุมชน จังหวัด องค์กรปกครองส่วนท้องถิ่น ฯลฯ ระบบสมาชิกอุปถัมภ์เพื่อการศึกษาและชุมชน โดยภาคเอกชนซื้อรายปี
ภาคใต้โฟกัส เป็นสมาชิกสมาคมนักข่าวนักหนังสือพิมพ์แห่งประเทศไทย และ สภาการหนังสือพิมพ์แห่งชาติ
รางวัลข่าวยอดเยี่ยม หนังสือพิมพ์ท้องถิ่น
รางวัลข่าวชมเชยของหนังสือพิมพ์ท้องถิ่นประจำปี 2541 จากผลงานข่าว "2ปี ท่อก๊าซไทย-มาเลย์ ชุมชนแตกเป็นเสี่ยง"
รางวัลข่าวชมเชย ของหนังสือพิมพ์ท้องถิ่น ประจำปี 2542 จากผลงานข่าว "เกมชิงนายกอบจ.สงขลา-1ปี ของการกระจายอำนาจที่ล้มเหลว"
รางวัลข่าวชมเชยของหนังสือพิมพ์ท้องถิ่น ประจำปี 2544 จากผลงานข่าว "ถนนชีวิตน้องเป้ย ขนานการปฏิรูปการศึกษา"
มีจำนวนหน้าทั้งสิ้น 40 หน้า โดยมีรายละเอียดดังนี้ (สำรวจในเดือนกันยายน พ.ศ. 2562)
https://www.songkhlafocus.com/ Facebook,YouTube, IG,Tiktok : songkhlafocus
มัคส์ ลีเบอร์มัน
มัคส์ ลีเบอร์มัน (; 20 กรกฎาคม ค.ศ. 1847 – 8 กุมภาพันธ์ ค.ศ. 1935) เป็นช่างพิมพ์ชาวเยอรมัน มีชื่อเสียงด้านการแกะพิมพ์และภาพพิมพ์หิน
ทรีที
ทรีที  เป็นกลุ่มศิลปินอเมริกันแนวอาร์แอนด์บี สมาชิกประกอบด้วยลูกชาย 3 คนของติโต แจ็กสัน (จากเดอะแจ็กสันไฟฟ์) และเดโลเรส "ดีดี" แจ็กสัน คือ พี่ชายคนโต โตเรียโน อดารีล แจ็กสัน (หรือในชื่อ ทาจ), ทารีล อเดรน แจ็กสัน และติโต โจ แจ็กสัน (หรือ ทีเจ)
Max Liebermann
โรเบอร์ตา แฟล็ค
Downtown (song)
แบร์รี แมนิโลว์
แบร์รี แมนิโลว์  เกิดเมื่อวันที่ 17 มิถุนายน ค.ศ. 1943 เป็นนักร้อง-นักแต่งเพลง นักดนตรี ผู้เรียบเรียง โปรดิวเซอร์ คอนดักเตอร์ ดาราและนักแสดง เป็นที่รู้จักจากผลงานเพลงอย่างเช่น "I Write the Songs", "Mandy", "Weekend in New England", "Could It Be Magic" และ "Copacabana" ในปี 1978 ผลงานอัลบั้ม 5 ชุดของเขามียอดขายดีบนชาร์ตอย่างต่อเนื่อง เป็นรองเพียง แฟรงก์ ซินาตรา, ไมเคิล แจ็กสันและจอห์นนี แมทิส
เขายังทำงานเป็นโปรดิวเซอร์และผู้เรียบเรียงให้กับศิลปินอื่น อย่าง เบตต์ มิดเลอร์, ดิออน วอร์วิก และโรสแมรี คลูนีย์ เขายังเขียนเพลงให้กับภาพยนตร์เพลงและโฆษณาอีกหลายเพลง ตั้งแต่ปี 2005 เขาแสดงในลาสเวกัสฮิลตัน ที่มีการแสดงกว่า 100 โชว์
วันโกน
วันโกน คือ วันขึ้น 7 ค่ำกับ 14 ค่ำ และวันแรม 7 ค่ำกับ 14 ค่ำ ของทุกเดือน (หรือ วันแรม 13 ค่ำ หากตรงกับเดือนขาด) ซึ่งเป็นวันก่อนวันพระ 1 วัน วันพระ คือ วันขึ้น 8 ค่ำกับ 15 ค่ำ และวันแรม 8 ค่ำกับ 15 ค่ำ ของทุกเดือน (หรือวันแรม 14 ค่ำ หากตรงกับเดือนขาด)
ในสมัยพุทธกาล พระเจ้าพิมพิสาร กษัตริย์ผู้ครองแคว้นมคธ ได้เข้าเฝ้าพระพุทธเจ้าซึ่งประทับอยู่ที่ เขาคิชกูฏ ใกล้เมืองราชคฤห์ซึ่งเป็นเมืองหลวงของแคว้น พระเจ้าพิมพิสารได้กราบทูลว่า นักบวชในศาสนาอื่นมีวันประชุมสนทนาเกี่ยวกับหลักธรรมคำสอนในศาสนาของเขา แต่พระพุทธศาสนานั้นยังไม่มี พระพุทธเจ้าจึงทรงอนุญาตให้พระสงฆ์ประชุมสนทนาธรรมและแสดงพระธรรมเทศนาแก่ประชาชนตามคำขออนุญาตของพระเจ้าพิมพิสาร และเมื่อพระพุทธศาสานาได้เผยแผ่เข้ามาในประเทศไทย พุทธศาสนิกชนจึงถือเอาวันดังกล่าวมาเป็นวันธรรมสวนะ เพื่อถือศีล ปฏิบัติธรรม ประกอบบุญกุศล และกระทำกิจของสงฆ์มาตั้งแต่สมัยสุโขทัย อีกด้วย
การปฏิบัติตน​
ไอม์ยัวส์
"ไอม์ยัวส์"  เป็นซิงเกิลแรกจากสตูดิโออัลบั้มชุดที่ 3 ของเจสัน มราซชุด "We Sing. We Dance. We Steal Things." เดิมจะออกในอีพีจำกัดจำนวนที่ชื่อ "Extra Credit" เป็นเดโม่ในปี ค.ศ. 2005 เพื่อประชาสัมพันธ์สตูดิโออัลบั้มชุดที่ 2 ที่ชื่อ "Mr. A–Z" เพลงนี้ได้เล่นตามงานต่าง ๆ ในปี ค.ศ. 2006 และเป็นที่ชื่นชอบของคนฟังก่อนจะออก "ไอม์ยัวส์" ยังได้รับการเสนอชื่อเข้าชิงรางวัลแกรมมี สาขาเพลงแห่งปี และสาขานักร้องเพลงป็อปยอดเยี่ยม เพลงนี้ยังได้ใช้ในการประชาสัมพันธ์ซีรีส์ทางช่องเซเวนเนตเวิร์ก ที่ชื่อ "Packed to the Rafters" ในฤดูกาลแรก
"ไอม์ยัวส์" ประสบความสำเร็จในสหรัฐอเมริกา บนชาร์ตบิลบอร์ดฮอต 100 ถือสถิติเพลงที่ติดชาร์ตฮอต 100 ยาวนานที่สุดเป็นเวลา 76 สัปดาห์ ทำลายสถิติก่อนหน้านี้ของลีแอนน์ ไรมส์ ในเพลง "How Do I Live" ในปี ค.ศ. 1998 และยังเป็นเพลงที่มียอดขายทางดิจิตอลดีที่สุดตลอดกาลเป็นอันดับ 3 ในสหรัฐอเมริกา ด้วยยอดดาวน์โหลดมากกว่า 4.4 ล้านครั้ง
I'm Yours (Jason Mraz song)
พอลลา โคล์
ลีแอนน์ ไรมส์
ฟิสิกส์เชิงคณิตศาสตร์
ฟิสิกส์เชิงคณิตศาสตร์  เป็นสาขาวิชาฟิสิกส์ที่ใช้หลักการทางคณิตศาสตร์ในการแก้ปัญหา โดยอาจแบ่งได้เป็น 2 ยุค คือยุคแรกหรือยุคคลาสสิก ฟิสิกส์เชิงคณิตศาสตร์ได้รับการคิดค้นเพื่อใช้แก้ปัญหาทางกลศาสตร์ ทฤษฎีไฟฟ้าแม่เหล็ก และอุณหพลศาสตร์เป็นต้น และฟิสิกส์เชิงคณิตศาสตร์ยุคหลังหรือยุคใหม่ได้รับการคิดค้นเพื่อแก้การปัญหาในส่วนกลศาสตร์ควอนตัม ทฤษฎีสัมพัทธภาพ รวมทั้งทฤษฎีสตริงและทฤษฎีแห่งสรรพสิ่ง นักคณิตศาสตร์ฟิสิกส์ที่มีชื่อเสียง ได้แก่ แบลซ ปัสกาล, ไอแซก นิวตัน, เลอ็อนฮาร์ท อ็อยเลอร์, โฌแซ็ฟ-หลุยส์ ลากร็องฌ์, ฌ็อง เลอ รง ดาล็องแบร์, อัลเบิร์ต ไอน์สไตน์, เจมส์ คลาร์ก แมกซ์เวลล์, ลอร์ด เคลวิน, โจซิอาห์ วิลลาร์ด กิบส์, ดาวิท ฮิลเบิร์ท, อ็องรี ปวงกาเร, สตีเฟน ฮอว์กิง เป็นต้น
ดราวิโดซอรัส
ดราวิโดซอรัส  เป็นไดโนเสาร์สเตโกซอร์ชนิดเดียวที่อาศัยอยู่ในอินเดีย และยังเป็นสเตโกซอร์ชนิดเดียวที่อยู่ในยุคครีเทเซียสเมื่อ 75 ล้านปีก่อน ชื่อของมันมีความว่า"กิ้งก่าแห่งดราวิดานาดู"ตามชื่อสถานที่ค้นพบของมัน ดราวิโดซอรัสมีขนาดเพียง 6 เมตร มันกินพืชและรักสงบ.
แอมอะบีลีฟเวอร์
"แอมอะบีลีฟเวอร์"  เป็นเพลงที่แต่งโดย นีล ไดอะมอนด์ และร้องโดยวงเดอะมังกีส์ในปี ค.ศ. 1966 มีนักร้องนำคือมิกกี โดเลนซ์ ซิงเกิ้ลนี้โปรดิวซ์โดยเจฟฟ์ แบร์รี เป็นเพลงฮิตอันดับ 1 บนบิลบอร์ดฮอต 100 เมื่อวันที่ 31 ธันวาคม ค.ศ. 1966 และติดอันดับ 1 ยาวนาน 7 สัปดาห์ ถือเป็นเพลงขายดีที่สุดในปี ค.ศ. 1967 เพลงนี้ถูกสั่งจองล่วงหน้ามากกว่า 1,051,280 และได้แผ่นเสียงทองคำภายใน 2 วันตั้งแต่ที่ออกจำหน่าย
ไอเซย์อะลิตเทิลแพรย์
"ไอเซย์อะลิตเทิลแพรย์"  เป็นเพลงที่เขียนโดยนักแต่งเพลง เบิร์ต แบแคแร็กและฮอล เดวิด ให้กับดิออน วอร์วิกในปี ค.ศ. 1967 เพลงนี้ติดอันดับ 4 บนบิลบอร์ดฮอต 100 ในเดือนธันวาคม 1967 ต่อมาในปี 1968 อารีธา แฟรงคลินนำมาบันทึกเสียงใหม่ ในอัลบั้มชุด "Aretha Now" ซึ่งติดอันดับ 10 บนบิลบอร์ดฮอต 100
จดหมายของนักบุญเปาโลถึงทิโมธี ฉบับที่ 2
จดหมายของนักบุญเปาโลถึงทิโมธี ฉบับที่ 2  เป็นหนังสือเล่มที่ 16 ของคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ "จดหมายของนักบุญเปาโลถึงทิโมธี ฉบับที่ 1" "จดหมายของนักบุญเปาโลถึงทิโมธี ฉบับที่ 2" และ "จดหมายของนักบุญเปาโลถึงทิตัส"
หนังสือเล่มนี้แต่เดิมเป็นจดหมายฉบับที่สองซึ่งเปาโลอัครทูต เขียนถึงทิโมธี ในประโยคแรกของตัวจดหมายระบุว่าผู้เขียนคือเปาโล และจากการอ้างอิงอื่น ๆ ก็ยืนยันตรงกัน หลังจากที่จดหมายฉบับแรกถูกเขียนถึงทิโมธีในราวปีค.ศ. 64 ต่อมาในปีค.ศ. 66 เปาโลถูกจำคุกอีกครั้งในกรุงโรม ซึ่งขณะนั้นอยู่ภายใต้การปกครองของจักรพรรดิเนโร ในจดหมายฉบับที่สองของเปาโลที่เขียนถึงทิโมธี มีหลายข้อความที่ เปาโลอ้างว่ากำลังถูกคุมขังอยู่ ดังนั้น จดหมายฉบับนี้น่าจะถูกเขียนขึ้นในปีค.ศ. 66 นั้นเอง
ตามประวัติศาสตร์เปาโลถูกจำคุกหลายครั้ง ระยะเวลาในการถูกจำคุกแต่ละครั้งอาจจะสั้นบ้าง หรืออาจจะยาวนานบ้าง แต่ครั้งนี้น่าจะเป็นครั้งที่ทรมานที่สุด เนื่องจากคุกที่ใช้จองจำอยู่เป็นคุกใต้ดิน และถูกคุมขังเป็นเวลาเกือบสองปี แต่อย่างไรก็ตาม งานประกาศข่าวประเสริฐยังเมืองต่าง ๆ ตามที่ได้วางแผนไว้สำเร็จลงแล้ว เปาโลทราบดีว่าวาระสุดท้ายของชีวิตใกล้เข้ามาแล้ว ดังนั้น จึงเขียนจดหมายฉบับนี้ถึงทิโมธี เพื่อกำชับเรื่องต่าง ๆ เป็นครั้งสุดท้าย และก็น่าจะเป็นจดหมายฉบับสุดท้ายที่เปาโลเขียนก่อนจบชีวิตเช่นกัน
แม้ว่าจดหมายฉบับนี้จะถูกเขียนขึ้นจากผู้ที่รู้ดีว่า กำลังจะจากโลกนี้ไปแล้ว แต่เนื้อหาในจดหมายฉบับนี้ไม่มีอะไรบ่งบอกถึงความเสียใจ ท้อแท้ หรือสิ้นหวัง แต่กลับเต็มไปด้วยความกล้าหาญและพลัง เปาโลมีจุดประสงค์ 4 ประการในการเขียนจดหมายฉบับนี้
ประการแรกคือ ต้องการให้ทิโมธีมาพบก่อนที่เปาโลจะเสียชีวิต น่าจะเป็นเพราะสาเหตุสองประการ หนึ่งคือ ต้องการกำชับเรื่องต่าง ๆ กับทิโมธีเป็นการส่วนตัว ซึ่งจะละเอียดและดีกว่าการเขียนในจดหมาย สองคือ ขณะนั้นไม่มีใครอยู่กับเปาโลเลย ยกเว้นลูกาคนเดียว เปาโลจึงต้องการให้ทิโมธีมาเยี่ยม
ประการที่สองคือ ต้องการเตือนให้ทิโมธีใช้ของประทานที่มี เพื่อทำงานของพระเจ้า ทิโมธีเกิดในตระกูลที่มีพื้นฐานความเชื่อคริสเตียนที่ดี คือ ตั้งแต่บรรรพบุรุษรุ่นยายชื่อ โลอิส ได้ถ่ายทอดความเชื่อมายังแม่ชื่อ ยูนีส และมาจนถึงตัวทิโมธี เปาโลจึงขอให้ทิโมธีทำงานของพระเจ้าอย่างกล้าหาญ
ประการที่สามคือ ต้องการให้ทิโมธีเข้มแข็งในการทำงานของพระเจ้า เพราะจากประสบการณ์ของเปาโลในการรับใช้พระเจ้ามักพบความยากลำบากและอุปสรรคอยู่บ่อย ๆ จึงต้องการให้กำลังใจ โดยการเขียนตรง ๆ ว่า "แท้จริงบรรดาคนที่ปรารถนาจะดำเนินชีวิตตามทางของพระเจ้า ในพระเยซูคริสต์จะถูกกดขี่ข่มเหง" และเปาโลยังได้เล่าเรื่องความลำบากต่าง ๆ ที่ประสบมาให้ฟังอีกด้วย
ประการสุดท้ายคือ ต้องการให้ทิโมธียืนหยัดต่อสู้ในยุคสุดท้ายนี้ได้เปาโลกล่าวถึงคนในยุคสุดท้ายว่า จะเห็นแก่ตัว เห็นแก่เงิน ไม่เชื่อฟังคำบิดามารดา ฯลฯ และเน้นกับทิโมธีว่า "แต่ฝ่ายท่านจงดำเนินต่อไปในสิ่งที่ท่านเรียนรู้แล้วและได้เชื่ออย่างมั่นคง ท่านก็รู้ว่าท่านได้เรียนมาจากผู้ใด"
มดหนามกระทิงอกแดง
มดหนามกระทิงอกแดง (ชื่อวิทยาศาสตร์: "Polyrhachis rufipes" Smith, 1858) เป็นมดป่า ขนาดประมาณ 10-12 มม. ลักษณะหัวเป็นสีดำ ไม่เรียบ ส่วนช่วงอกและเอว ออกสีน้ำตาลแดง โดยมีลักษณะเด่นคือ มีหนาม 3 คู่ โดยอยู่บริเวณอก สองคู่และเอวอีหนึ่งคู่ ในประเทศไทย พบได้เฉพาะภาคกลางตอนล่าง ภาคตะวันออกและภาคใต้ ในบริเวณป่าดิบชื้น
มดชนิดนี้มีลักษณะใกล้เคียงกับมดค่อมอกแดง ("Gnamptogenys bicolor") ซึ่งไม่มีหนามแต่มีเหล็กในเป็นอาวุธ
จี.ไอ. บลูส์ (อัลบั้ม)
จี.ไอ. บลูส์  เป็นอัลบั้มเพลงประกอบภาพยนตร์ที่บันทึกเสียงระหว่างเดือนเมษายนและพฤษภาคม ค.ศ. 1960 ที่อาร์ซีเอสตูดิโอและเรดิโอเรเคิดเดอร์ส ในฮอลลีวูด รัฐแคลิฟอร์เนีย อัลบั้มนี้ประกอบภาพยนตร์ในชื่อเดียวกัน ออกขายเมื่อเดือนตุลาคม ค.ศ. 1960 มีซิงเกิ้ล "Wooden Heart" ของเอลวิส เพรสลีย์ที่ติดอันดับ 1 ในสหราชอาณาจักรนาน 6 สัปดาห์ ส่วนในสหรัฐอเมริกา โจ ดาเวลล์บันทึกเสียงเพลงนี้ใหม่และติดอันดับ 1 ในสหรัฐอเมริกา
G.I. Blues (album)
Polyrhachis rufipes
แดนซิงควีน